Hantu Atau Buaya

"Hantu Atau Buaya" ialah lagu yang dirakamkan dan dipersembahkan oleh penyanyi dan penulis lagu Malaysia, Nana Sheme. Ia dikeluarkan pada 20 November 2014 sebagai sebagai single keduanya selepas "Permintaan Hati" dan merupakan satu kejayaan komersial.

Penerbitan
"Hantu Atau Buaya" ialah single kedua Nana Sheme selepas "Permintaan Hati", lagu ini digubah oleh DJ Fuzz dan liriknya ditulis oleh Adib. Rakaman lagu ini dijalankan pada 30 Oktober 2014 di Mixology Studio, Taman Tun Dr. Ismail, Kuala Lumpur. Dalam temuramah bersama Harian Metro, Nana menjelaskan bahawa konsep lagu "Hantu Atau Buaya" amat berbeza berbanding "Permintaan Hati" yang berkonsepkan balada perlahan.

Muzik video
Muzik video rasmi untuk "Hantu Atau Buaya" telah dikeluarkan di saluran YouTube rasmi Nana Sheme pada 15 Disember 2014 dan saluran YouTube rasmi LIFE Records pada 13 Julai 2015.

Promosi
Bagi mempromosikan "Hantu Atau Buaya", Nana Sheme mengadakan persembahan secara langsung lagu ini dalam rancangan Malaysia Hari Ini dan Wanita Hari Ini di TV3 dan Nasi Lemak Kopi O di TV9''.

Senarai runut
Muat turun digital
 "Hantu Atau Buaya" – 3:07

Sejarah keluaran

Rujukan

Lagu 2014
Single 2014
Lagu Nana Sheme
Lagu Malaysia tahun 2014